**PROCES - VERBAL**

 **nr. 49086/SC/20.11.2024**

**încheiat cu ocazia ședinței Consiliului de Conducere al ANP**

**Locație:**

**Administrația Națională a Penitenciarelor – sediul instituției (sala de la parter)**

**Data ședinței: 20.11.2024**

**Ora: 09.30 – 10.40**

* **Participanți:**

| **Nr. crt.** | **Gradul, numele și prenumele** | **Funcția** | **Semnătura** |
| --- | --- | --- | --- |
|  | Chestor de poliție penitenciară Ioana MORAR | Director general adjunct |  |
|  | Comisar șef de poliție penitenciară Claudiu ROMÂNU | Director general adjunct |  |
|  | Comisar șef de poliție penitenciară Cătălin LUNCAȘU | Director general adjunct |  |
|  | Comisar șef de poliție penitenciară Marian ILIE | Director DSDRP |  |
|  | Inspector principal de poliție penitenciară Ana Maria CULAI | Director DSM |  |
|  | Comisar șef de poliție penitenciară Cristina CERNAT | Director DRS |  |
|  | Comisar de poliție penitenciară Cristian SDÎRNĂ | Director DEA |  |
|  | Comisar șef de poliție penitenciară Alin BÎNDAR | Director DIP |  |
|  | Comisar șef de poliție penitenciară Mihai MOCANU | Director DJ  |  |
|  | Comisar de poliție penitenciară Elena HUICĂ | Director DPCT |  |
|  | Comisar șef de poliție penitenciară Gheorghiță CINGHINĂU | Director UIP |  |
|  | Comisar șef de poliție penitenciară Florin BOENGIU | Pt. Șef SPsP |  |
|  | Comisar de poliție penitenciară Adrian MELEȘTEU | Șef SdS |  |
|  | Comisar șef de poliție penitenciară Ioana MUNTEANU | Pt. Șef SCP |  |
|  | Inspector de poliție penitenciară Mihai GEORGESCU | Coordonator CUATALC |  |
|  | Subcomisar de poliție penitenciară Narcis COȚOVANU | Coordonator BCCC |  |
|  | Comisar șef de poliție penitenciară Roxana BĂNICĂ | DMRU |  |
|  | Comisar de poliție penitenciară Ionela CHIȚAN | Șef SC |  |

* **Din partea organizațiilor sindicale**

|  |  |  |  |
| --- | --- | --- | --- |
| **Nr. crt.**  | **Numele și prenumele** | **ORGANIZAȚIA SINDICALĂ**  | **Semnătură**  |
|  | Florin ȘCHIOPU | FSSP |  |
|  | Cosmin DOROBANȚU | FSANP |  |
|  | Șerban OPRICĂ | SNPP |  |

**Ordinea de zi:**

***1. Siguranța deținerii și regim penitenciar - analiză cantitativă și calitativă a indicatorilor aferenți Instrucțiunii MJ nr. 1/2022***

***2. Demersurile de reintegrare socială - analiză cantitativă și calitativă a indicatorilor aferenți Instrucțiunii MJ nr. 1/2022***

***3. Gradul de încadrare a personalului. Demersuri în derulare/analiză***

***4. Analiza propunerilor de avansare în gradul profesional următor, înaintea împlinirii stagiului minim în gradul profesional deținut, cu ocazia Zilei de 1 Decembrie – Ziua Națională a României***

Doamna Ioana Morar, director general adjunct ANP – deschide ședința consiliului de conducere, prezintă maniera de lucru și anunță *Ordinea de zi*.

***Dezbateri:***

***Punctul 1. Siguranța deținerii și regim penitenciar - analiză cantitativă și calitativă a indicatorilor aferenți Instrucțiunii MJ nr. 1/2022***

Domnul Claudiu Românu, director general adjunct – prezintă date relevante privind indicatorii sus-menționați, pentru sectorul operativ: transferuri persoane private de libertate; echilibrarea efectivelor custodiate; situația pe regimuri privind gradul de supraaglomerare; descoperire de obiecte și substanțe interzise: telefoane mobile și alcool; număr percheziții efectuate; utilizarea mijloacelor de imobilizare; sancțiuni disciplinare aplicate deținuților.

Domnul Cosmin Dorobanțu (FSANP) – propune alte teme de discuție, importante pentru activitatea polițiștilor de penitenciare (ultraje, condiții de muncă; stadiul privind modificarea OMJ nr. 4800/2018; politica și strategia sectorului siguranța deținerii și regim penitenciar în ceea ce privește descurajarea actelor de violență ale deținuților asupra cadrelor; problematica desființării cluburilor pentru activități de reintegrare deținuți din anumite penitenciare pentru a fi create locuri de deținere; activitatea grupurilor de lucru; viziunea structurilor din aparatul central; legalitatea funcționării camerei operaționale și posibilitatea închiderii acesteia; modificarea raporturilor de serviciu, analiza controalelor dispuse de către conducerea ANP; respectarea Deciziei direcorului general al Administrației Naționale a Penitenciarelor nr. 582/2019 privind organizarea Consiliilor de Conducere). Solicită, de asemenea, ca cifrele prezentate, conform indicatorilor din Instrucțiunea MJ nr. 1/2022 să fie transmise, ulterior ședinței, pe adresele de e-mail ale organizațiilor sindicale și continuarea cu următorul punct de pe *Ordinea de zi.*

Doamna Ioana MORAR și domnul Cătălin Luncașu, directori generali adjuncți – în ceea ce privește desființarea cluburilor pentru deținuți, o parte din acestea au fost reînființate (cedare temporară), iar pentru altele, care necesitau îmbunătățiri, au fost identificate soluții prin crearea de noi spații cu destinație pentru activitățile de reintegrare socială.

Domnul Claudiu Românu, director general adjunct – consultă participanții privind trecerea la următorul punct al discuțiilor de pe *Ordinea de zi* și continuă ședința, prezentând datele relevante din raport.

Doamna Ioana Morar, director general adjunct – în completarea punctelor de pe *Ordinea de zi* întocmită și transmisă la data de 11.11.2024, nu au fost formulate și alte propuneri, sens în care în actuala ședință vor fi dezbătute exclusiv cele 4 subiecte deja menționate. Aspectele propuse acum de către FSANP vor fi avute în vedere pentru analiză și discuții în următoarele întâlniri/ședințe. Toți participanții sunt de acord ca după încheierea ședinței să fie transmis un extras din materialele suport ale consiliilor de conducere către organizațiile sindicale.

***Punctul 2. Demersurile de reintegrare socială - analiză cantitativă și calitativă a indicatorilor aferenți Instrucțiunii MJ nr. 1/2022***

Doamna Ioana Morar, director general adjunct – se va proceda de aceeași manieră ca la punctul anterior, în sensul transmiterii unui extras din material pe e-mailul sindicatelor, cu precizarea aspectelor relevante privind demersurile de reintegrare socială, conform Instrucțiunii MJ nr. 1/2022: a fost constituit grupul de lucru (președintele este numit din partea MJ) responsabil cu elaborarea proiectului Strategiei de reducere a recidivei pentru perioada 2025-2029, în baza deciziei prim-ministrului nr.243/2024, document ce va fi definitivat la începutul anului viitor; în etapa de consultare se va proceda și la informarea tuturor membrilor consiliului de conducere; Datele statistice indică o creștere a participărilor la programe, corespunzător celor trei arii de intervenție – educație, asistență socială și asistență psihologică, comparativ cu toate cele trei trimestre ale anului 2023; S-au înregistrat creșteri în ceea ce privește numărul programelor de reintegrare socială (120 de programe în acest moment, la nivel sistemic); S-a înregistrat o ușoară descreștere, raportat la începutul anului școlar (număr înscriși), în principal pe reinstruirea școlară. Ca și element de noutate, a fost întocmită documentația privind popularea secțiilor de psihici din cele 4 penitenciare, astfel încât acestea să poată fi populate (67 locuri în total).

Totodată, pentru îmbunătățirea modalității de gestionare a cazurilor problematice, la nivel de sistem, au fost continuate activitățile derulate în colaborare cu celălalte structuri privind:

* Elaborarea unei noi *Metodologii de desfășurare a activităților multidisciplinare care implică intervenții în echipă, raportat la comportamentele agresive (auto/heteroagresivitate)* - Decizia directorului general al ANP nr. 575/2019 și a revizuirii *Planului-cadru de prevenire a riscului de suicid pentru anul 2025*.
* Popularea secțiilor destinate persoanelor private de libertate cu afecțiuni psihice grave.
* Promovarea *Metodologiei de intervenție pentru tratarea, recuperarea, reabilitarea și reinserția socială a persoanelor internate în centre educative și centre de detenție care sunt dependente de consumul de substanțe psihoactive*.

***Punctul 3. Gradul de încadrare a personalului. Demersuri în derulare/analiză***

Domnul Claudiu Românu, director general adjunct – prezintă situația privind personalul încadrat și stadiul concursurilor inițiate, precum și anunțurile ce urmează a fi promovate în perioada imediat următoare, cu precizarea că un extras din material va fi transmis, ulterior ședinței, către sindicate. Pe lângă concursurile deja promovate, a fost publicat Anunțul pentru ocuparea, din sursă externă, a 41 posturi vacante de medic, diverse specializări. S-au postat anunțuri pentru toate posturile de conducere din ANP. Au fost 1132 posturi scoase la concurs în 2024: 194 posturi de conducere, 102 pentru TCO și 836 posturi execuție din sursă externă. Pentru TCO dorim să încheiem concursurile anul acesta, cu excepția situațiilor unde sunt mai multe Anunțuri promovate la nivel de unitate (ex: Arad). Cel mai vechi Anunț promovat pentru ocuparea funcțiilor de conducere este din luna mai/iunie, iar pentru posturi de execuție, martie.

Domnul Cosmin Dorobanțu (FSANP) – există informații că, pentru anumite posturi din aparatul central scoase la concurs, se face trafic de influență în ceea ce privește grăbirea planificării testărilor psihologice și urgentarea ocupării acestor posturi. Astfel, testările psihologice pentru posturile de execuție din teritoriu, pentru care sunt deja promovate *Anunțurile,* sunt amânate. În situația în care se planifică testări psihologice pentru ANP cu prioritate, FSANP va înainta o plângere în acest sens, justificând îngreunarea procesului de testare pentru teritoriu.

Domnul Claudiu Românu, director general adjunct – ia act de cele menționate și precizează că toate concursurile și testările psihologice sunt planificate și realizate cu respectarea principiilor de legalitate și transparență.

***Punctul 4. Analiza propunerilor de avansare în gradul profesional următor, înaintea împlinirii stagiului minim în gradul profesional deținut, cu ocazia Zilei de 1 Decembrie – Ziua Națională a României***

Doamna Ioana Morar, director general adjunct – în data de 19.11.2024 a fost organizată ședința preliminară (tehnică); la analiza propunerilor de avansare în gradul profesional următor, înaintea împlinirii stagiului minim în gradul profesional deținut, cu ocazia *Zilei de 1 Decembrie,* s-a avut în vedere echilibrul dintre vârstă, vechime, conduită; prezența la serviciu, dacă a mai beneficiat de avansări, precum și caracterizările întocmite și înaintate de către penitenciar.

Domnul Claudiu Românu, director general adjunct – prezintă cifrele pentru corpul ofițerilor și agenților, defalcat pe: număr persoane propuse/număr persoane care îndeplineau condițiile, număr persoane avizate cu NU în ședințele consiliului de conducere de la nivelul unităților, avizele negative acordate în ședința tehnică preliminară, din ziua anterioară. Această situație ce va fi transmisă, după încheierea ședinței, organizațiilor sindicale. Pe lângă aceste date, au existat 12 cazuri punctuale semnalate în ședința tehnică din 19.11.2024, care au primit aviz negativ.

Doamna Ioana Morar, director general adjunct – propune ca, în continuarea ședinței, să fie discutate, cazurile sus-menționate și solicită celor prezenți să formuleze observații/propuneri pentru:

1. agent principal de poliție penitenciară BIRIȘ CODRUȚ IOAN
2. agent șef de poliție penitenciară IGNAT MARIA
3. subcomisar de poliție penitenciară MIHALACHE VLAD ALEXANDRU
4. inspector principal de poliție penitenciară BOBOC RADU
5. agent șef adjunct de poliție penitenciară VASILE MARIUS NICUȘOR
6. agent principal de poliție penitenciară STANA CLAUDIU CONSTANTIN
7. subcomisar de poliție penitenciară VELIȘCOIU ADRIAN MIHAI
8. agent principal de poliție penitenciară ȘANDRU GEORGE - ANDREI
9. agent principal de poliție penitenciară ROMAN DORIAN - VASILE
10. agent principal de poliție penitenciară BULGARU IONUȚ SEBASTIAN
11. agent șef de poliție penitenciară RADU VLĂDUȚ FLORIN
12. agent șef adjunct de poliție penitenciară MARCU NICUȘOR LAURENȚIU

Toți participanții sunt de acord cu acest mod de lucru, inclusiv organizațiile sindicale.

Domnul Cosmin Dorobanțu (FSANP) – se opune pentru inspector principal de poliție penitenciară BOBOC RADU și prezintă argumente în acest sens: există o sesizare la Comisia de disciplină împotriva lui, sunt informații privind comportamentul acestuia cu referire la încălcarea principiile de integritate, există un posibil conflict de interese în ceea ce privește modalitate de dobândire/achiziție a unui imobil, a renunțat brusc la calitatea de președinte a unei asociații, în urma apariției suspiciunii sustragerii unor fonduri.

Domnul Șerban Oprică (SNPP) – precizează că domnul BOBOC RADU a primit două calificative de „Excepțional” , a primit o majorare de până la 50% în anul 2024, iar dacă acestea nu sunt justificate, înseamnă că există o problemă la nivel de penitenciar privind evaluarea competențelor profesionale; solicită să fie prezentată caracterizarea înaintată de către conducerea Penitenciarului Botoșani.

Domnul Claudiu Românu, director general adjunct – dă citire materialului.

Doamna Ioana Morar, director general adjunct – Solicită informații suplimentare la Penitenciarul Botoșani pentru clarificare; până la primirea informațiilor suplimentare decizia finală va fi amânată, urmând ca ANP să se pronunțe în cursul zilei.

În urma analizării informațiilor suplimentare de la Penitenciarul Botoșani, conducerea ANP a dispus neavansarea în gradul următor.

Pentru toate cazurile punctuale semnalate în ședința tehnică din 19.11.2024, care au primit aviz negativ (12 polițiști de penitenciare), a fost menținută hotărârea de a nu fi avansați în gradul profesional următor, înaintea împlinirii stagiului în gradul profesional deținut.

Domnul Cosmin Dorobanțu (FSANP) – aduce în discuție legalitatea înființării și funcționării camerei operaționale de la nivelul aparatului central și solicită desființarea acesteia. De asemenea invocă textul deciziei directorului general ANP privind combaterea discriminării și hărțuirii la locul de muncă și precizează că există șefi de structuri care pun presiune pe subordonați în ceea ce privește prezența la serviciu în intervalul orar 08.00-16.00. Totodată, readuce în discuții modul de planificare pentru susținerea testelor psihologice și solicită ca aceste planificări să fie realizate cu respectarea cronologică a datei de publicare/promovare a *Anunțului* de concurs.

Domnul Claudiu Românu, director general adjunct – în ceea ce privește prezența în serviciu în intervalul orar 08.00-16.00 și planificarea pentru testările psihologice, nu poate fi vorba despre posibile încălcări ale prevederilor legale.

Domnul Florin Șchiopu (FSSP) – solicită ca din componența comisiei constituite pentru prevenirea și combaterea hărțuirii pe criteriul de sex și a hărțuirii morale la locul de muncă să facă parte și un reprezentant sindical.

Doamna Ioana Morar, director general adjunct – precizează că propunerea expusă de domnul Șchiopu a fost înaintată și de către FSANP. Vom analiza la nivel ANPși vom comunica un punct de vedere.

Domnul Șerban Oprică (SNPP) – susține punctul de vedere exprimat de FSSP și FSANP privind componența comisiei deja menționate și readuce în atenție rolul psihologului de resurse umane de la nivelul unităților, în relația cu personalul, inclusiv prelucrarea materialelor referitoare la discriminare și hărțuire la locul de muncă.

În încheierea ședinței, doamna Ioana Morar, director general adjunct, mulțumește structurilor DRS + DSDRP pentru sprijin și implicare în desfășurarea Festivalului de Teatru Multiart pentru Deținuți ”Dana Cenușă” – *Descătușare prin cultură*, organizat în perioada 12-13 noiembrie 2024, în colaborare cu Teatrul Nottara București.

Domnul Claudiu Românu, director general adjunct – menționează că, în premieră, ANP este reprezentată la *Târgul de joburi POLI Jobs,* cel mai mare târg de cariere din domeniul ingineriei, organizat în perioada 19-20 noiembrie, în cadrul Universității Naționale de Știință și Tehnologie POLITEHNICA București.

\*\*\*

Doamna Ioana Morar, director general adjunct ANP, mulțumește celor prezenți și încheie ședința consiliului de conducere.

Facem mențiunea că, după încheierea ședinței, toate materialele suport au fost transmise, prin e-mail, organizațiilor sindicale, conform celor agreate.

***Întocmit,***

*Comisar de poliție penitenciară Ionela Chițan*

*Șef Serviciul Cabinet*